《阅瓜洲城登大观楼望京口》
清代·杜漺

大观楼外俯嶕峣，江静鱼龙昼寂寥。北固钟声寒出寺，南徐草寂绿随潮。

天临平渚疑虚敞，人倚危栏欲动摇。叹息伊娄河上柳，六朝烟雨至今朝。

作者简介：（1622—1685）清山东滨州人，字子濂，号湄村。顺治四年进士。任直隶真定推官，屡决大狱。官至河南参政，兼理驿传盐法。行保甲，剔盐弊，尤以除溺女淹丧锢婢等事为善政。家世工书，至漺尤遒媚。有《湄村全集》、《湄村吟》等。